作者:張鎡
標題:賀新郎
內容:看了梅花去。要東風、攀翻飛雪，與君同賦。海內從來天際眼，一笑平窺千古。待翦盡、燭花紅吐。久矣南湖無此客，似喬松、萬丈凌霄舉。飛欬唾，掃塵土。承平氣象森眉宇。想天家、驂鸞洞裡，細煙冰霧。我亦秦關歸未得，誰念干將醉扶。拼良夜、敧橫冠屨。莫歡瀟湘居尚遠，擁戎軺萬騎鳴笳鼓。雲正鎖，汴京路。